text: "Планета на 18" – време е за празник
  03 12 2019 13:00
  Днес Пловдив посреща звездите на музикална компания "Пайнер". Поводът е концерта по случай 18-тия рожден ден на телевизия "Планета". Музикалната медия изгради своя собствен облик през годините, а зрителите й първи имат възможност да чуят и видят актуалното в света на модерната българска музика. Затова и тази вечер празникът ще бъде незабравим и изпълнен с вълнуващи моменти с любимите изпълнители от синия екран. Те вече са в Пловдив, а в зала "Колодрума" тече трескава подготовка за началото на пищния спектакъл. Рожденият ден на "Планета" ще започне с един истински "Рожден ден", новия хит на Ванката, който преди дни имаше премиера в PlanetaOfficial и се радва на голям интерес.
  Тази година отново ще има пироефекти, много светлини и оригинални хореографии, създадени специално за случая от балетите Fame и New Ex. Изпълнителите също са се постарали да създадат ефектно шоу за своето представяне, затова не пропускайте да се присъедините към нас и да празнуваме заедно 18 години в българския ефир. Началото на спектакъла "Планета на 18" ще бъде дадено точно в 19:00 часа. Напомняме, че тези от Вас, които все още не са навършили пълнолетие, няма да бъдат допуснати до своите места в зала "Колодрума", ако не са с придружител и не носят със себе си попълнена тази ДЕКЛАРАЦИЯ. Билети все още може да откриете в мрежата на eventim.bg, както и на касите в зала "Колодрума".
  Глория показа любимия си морски град
  Музикална компания "Пайнер" днес представи новото си дигитално лице. Сайтът www.payner.bg направи впечатление на меломаните с новата си визия и обновено съдържание.
  Тази седмица в официалния канал на телевизия "Планета Фолк" в YouTube - Planeta Folk Official премиера направи вторият от новите видеоклипове на Росица Пейчева. Той представя музикалната интерпретация на изпълнителката на популярната народна песен от македонския край - "Сите девойчиня".